**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**Compartimentul juridic**

 Nr. \_\_\_\_ din \_\_\_\_\_ 2025

**RAPORT DE SPECIALITATE**

 **la proiectul de hotărâre** **privind aprobarea cuantumului chiriei pentru anul 2025, recalculate și actualizate cu rata inflației, a locuințelor situate în blocurile ANL din Municipiul Câmpulung-Moldovenesc, str. Bunești, nr. 38**

Compartimentul juridic primind spre analiză proiectul de hotărâre privind aprobarea cuantumului chiriei pentru anul 2025, recalculate și actualizate cu rata inflației, a locuințelor situate în blocurile ANL din Municipiul Câmpulung-Moldovenesc, str. Bunești, nr. 38, menţionează următoarele:

 În conformitate art.8 alin.(11) din Legea nr. 152/1998 privind înființarea Agenției Naționale pentru Locuințe, republicată cu modificările și completările ulterioare, chiria stabilită potrivit prevederilor legale se actualizează anual cu rata inflaţiei, în termen de 30 de zile de la data publicării ratei inflaţiei comunicate de către Institutul Naţional de Statistică pentru anul anterior. Administratorii locuinţelor au obligaţia de a comunica A.N.L., în termen de 10 zile de la aprobarea chiriei actualizate, o situaţie detaliată cu privire la cuantumul chiriilor defalcate pe tipuri de apartamente şi vârsta chiriaşilor, precum şi data scadentă a plăţii chiriei pentru fiecare chiriaş.

 De asemenea, conform art. 129 alin. (2) lit. d) şi alin. (7) lit. q) din O.U.G. nr. 57/2019 privind Codul administrativ, cu modificările şi completările ulterioare, Consiliul Local are atribuţii privind gestionarea serviciilor de interes local şi asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind locuinţele sociale şi celelalte unităţi locative aflate în proprietatea unităţii administrativ-teritoriale sau în administrarea sa.

Având în vedere cele precizate, Compartimentul juridic consideră legal prezentul proiect de hotărâre.

 **CONSILIER JURIDIC**,

**Stoica Liviu-Claudiu**

SLC/SLC 2 ex.